05/05/2022 | Administración LocalMunicipal
Porto do Son
Publicidade nomeamento funcionarios en prácticas

Publicidade nomeamento funcionarios en prácticas D. José Luis Oujo Pouso, Alcalde-Presidente do Concello de Porto do Son, no uso das facultades que me confire a lexislación vixente en materia de réxime Local, emito a presente resolución segundo os seguintes: Visto o convenio asinado entre o concello de Porto do Son e a Vicepresidencia e Consellería de Presidencia, Administracións Públicas e Xustiza da Xunta de Galicia, para que e á Academia Galega de Seguridade Pública proceda a convocatoria dos correspondentes procesos selectivos unitarios de acceso ao corpo de Policía Local. Visto que con data 22 de outubro de 2021 publicouse no Diario Oficial de Galicia (DOG núm.204) a orde pola que se convocaba o proceso selectivo unitario para o ingreso e acceso nos corpos de policía local, escala básica, categoría de policía, quenda de acceso libre e mobilidade, na cal había tres prazas delegadas polo concello de Porto do Son, na quenda de oposición libre. Visto que con data 13/04/2022 o Tribunal designado para cualificar o proceso emite a resolución pola que se aproban a listaxe de persoas que superaron o proceso en número non superior ao de prazas convocadas, e unha listaxe de reserva cun número de persoas aspirantes que será como máximo igual ao de persoas aprobadas. De acordo co establecido nas bases da convocatoria, con data 13 de abril o director Xeral da Academia Galega de Seguridade Pública convocou ás persoas aspirantes da quenda de acceso libre que figuran no Anexo da dita resolución ao acto de elección de praza. O dito acto tivo lugar o 18 de abril de 2022 ás 16:00 na sede da Agasp. Como resultado deste acto, en data 19 de abril de 2022 se recibe neste concello a proposta da Academia Galega de Seguridade Pública das persoas designadas para ocupar as prazas vacantes da quenda de acceso libre no concello de Porto do Son é a seguinte: Consta certificación de cumprimento dos requisitos esixidos para o nomeamento como persoal funcionario en prácticas, escala básica, categoría de policía dos Corpos das policías locais de Galicia conforme ao establecido na Lei 4/2007, do 20 de abril de coordinación de policías locais e normativa que a desenvolve. Lei 2/2015 do 29 de abril, de emprego público de Galicia Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto básico do empregado público. Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e da provisión de postos de traballo e promoción profesional dos funcionarios civís da Administración Xeral do Estado. Real Decreto Lexislativo 781/1986, do 10 de abril, polo que se aproba o texto refundido das disposicións vixentes en materia de Réxime Local. Bases do 22 de outubro de 2021 publicadas no Diario Oficial de Galicia (DOG núm.204) da orde pola que se convocaba o proceso selectivo unitario para o ingreso e acceso nos corpos de policía local, escala básica, categoría de policía, quenda de acceso libre e mobilidade, na cal había tres prazas delegadas polo concello de Porto do Son, na quenda de oposición libre. Visto o anterior e de conformidade co artigo 21.1. h) da Lei 7/1985, de 2 de abril, reguladora das Bases de Réxime Local; o artigo 136 do Texto Refundido das disposicións legais vixentes en materia de Réxime Local aprobado polo Real Decreto Lexislativo 781/1986, de 18 de abril esta alcaldía no uso das súas atribucións. PRIMEIRO. Nomear como funcionarios en prácticas da Escala de Administración Especial, Subescala de Servizos Especiais, Clase Policía Local, as persoas relacionadas a continuación: SEGUNDO. Os nomeamentos como funcionarios en prácticas terán efectos do 27 de abril de 2022, data na que dará comezo o curso selectivo de formación teórico-práctico na AGASP. TERCEIRO. As retribucións a percibir como funcionarios en prácticas serán, as estipuladas no art.2 do Real Decreto 456/1986, de 10 de febreiro, polo que se fixan as retribucións dos funcionarios en prácticas. CUARTO. Publicar a presente resolución no BOP. QUINTO. Notificar esta resolución aos interesados co réxime de recursos aplicables e ao departamento de persoal aos efectos oportunos. Porto do Son, a 2 de maio de 2022 O Alcalde-Presidente José Luis Oujo Pouso